《战城南》
宋代·王禹偁

边城草树春无花，秦骸汉骨埋黄沙。
阵云凝着不肯散，胡雏夜夜空吹笳。
我闻秦筑万里城，叠尸垒土愁云平。
又闻汉发五道兵，祁连泽北夸横行。
破除玺绶因胡亥，始知祸起萧墙内。
耗蠹中原过太半，黄金买酎诸侯叛。
直饶侵到木叶山，争似垂衣施庙算。
大漠由来生丑虏，见日设拜尊中土。
自古控御全在仁，何必穷兵兼黩武。
战城南，年来春草何纤纤。
穷荒近日恩信沾，寒岩冻岫青如蓝。
方知中国有圣人，塞垣自尔除妖氛。
河湟父老何忻忻，受降城外重耕耘。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。